U-I-309/04
Datum: 2005-07-07T00:00:00.000+02:00
ecli: ECLI:SI:USRS:2005:U.I.309.04
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 07.07.2005
dokument: US24888
akt: Pravilnik o sistemizaciji delovnih mest v občinski upravi Občine Radeče z dne 29. 12. 2003
resitev: zavrženje
izrek: Pobuda za začetek postopka za oceno ustavnosti in zakonitosti Pravilnika o sistemizaciji delovnih mest v občinski upravi Občine Radeče z dne 29. 12. 2003 se zavrže.
stavek: Izpodbijani Pravilnik o sistemizaciji delovnih mest v občinski upravi ni predpis, temveč je interni akt, s katerim župan določa delovna mesta v občinski upravi in določa pogoje za njihovo zasedbo. Zato Ustavno sodišče za oceno njegove ustavnosti in zakonitosti ni pristojno.
odlocitev: sklep
geslo: 1.5.51.1.27.5 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Aktov poslovanja/aktov internega značaja.
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
podlaga: Člen 25, Zakon o Ustavnem sodišču [ZUstS]
vlagatelj: Dragica Kovačič, Radeče
datum_vloge: 2004-11-08T23:00:00.000Z
datum_odlocitve: 2005-07-06T22:00:00.000Z

# U-I-309/04 - 5

7. 7. 2005

# SKLEP

Ustavno sodišče je v postopku za preizkus pobude Dragice Kovačič iz Radeč, ki jo zastopa Franc Pipan, odvetnik v Sevnici, na seji dne 7. julija 2005

## sklenilo:

Pobuda za začetek postopka za oceno ustavnosti in zakonitosti Pravilnika o sistemizaciji delovnih mest v občinski upravi Občine Radeče z dne 29. 12. 2003 se zavrže.

# OBRAZLOŽITEV

Pobudnica kot delavka občinske uprave izpodbija Pravilnik o sistemizaciji delovnih mest v občinski upravi Občine Radeče (v nadaljevanju Pravilnik). Zatrjuje, da je župan sprejel Pravilnik brez predloga tajnika Občine, zato je ta v neskladju s prvim odstavkom 50. člena Zakona o lokalni samoupravi (Uradni list RS, št. 72/93 in nasl. – ZLS), ki določa, da sistemizacijo delovnih mest v občinski upravi na predlog tajnika občine določi župan.

V skladu z določbo 21. člena Zakona o Ustavnem sodišču (Uradni list RS, št. 15/94 – v nadaljevanju ZUstS) Ustavno sodišče odloča med drugim o ustavnosti in zakonitosti predpisov in splošnih aktov za izvrševanje javnih pooblastil. Izpodbijani pravilnik ni predpis, temveč je interni akt, s katerim župan določa delovna mesta v občinski upravi in določa pogoje za njihovo zasedbo. Zato Ustavno sodišče za oceno njegove ustavnosti in zakonitosti ni pristojno.

Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in dr. Dragica Wedam Lukić. Sklep je sprejelo soglasno.

Predsednik

dr. Janez Čebulj

zanj

Podpredsednica

dr. Mirjam Škrk